สวัสดีค่ะ เนื่องจากทานยาคุมแบบแผงอยู่ Yasmin ทานตรงเวลาตลอด ไม่เคยลืมค่ะ ไม่ได้ทานยาปฏิชีวานะใดๆ เดือนนี้ปรับเวลาเร็วขึ้น 15 นาที รอบเดือนมาปกติตลอดค่ะ ล่าสุดคือ 14-18 ก.ย. ทีนี้เพศสัมพันธ์กับแฟนช่วงก่อนตกไข่ 2-3 วัน (ตามปฏทินในแอพตกไข่คือ28 ก.ย.) ก็คือวันที่ 24-25 ก.ย. หลั่งในค่ะ หลังจากนั้นมีเลือดออกแบบนิดๆ หลังช่วงวันตกไข่ 3-4 วัน (มีเลือดออก 1 ต.ค. จนถึงเช้านี้ค่ะ จะมานิดเดียวๆ ช่วงเช้า) รอบประจำเดือนต่อไปคือ 13 ต.ค. ค่ะ คำถามเป็นดังนี้ค่ะ 1. การทานยาคุมแบบแผง ช่วยยับยั้งการตกไข่ด้วยใช่มั้ยคะ ซึ่งทำให้ไข่ไม่ตก ถูกต้องมั้ยคะ หรือการทานยาคุม ไข่ยังสามารถตกได้มั้ยคะ 2. มีโอกาสตั้งครรภ์มั้ยคะ เลือดที่ออกใช่เลือดล้างหน้าเด็กรึเปล่า 3. สามารถตรวจครรภ์ แบบเลือด และปัสวาวะเพื่อเช็คได้เมื่อไหร่คะ สมารถตรวจตอนนี้ได้มั้ยคะ 4. หรือมีโอกาสเป็นเลือดอย่างอื่นมั้ยคะ เสี่ยงโรคอื่นๆ มั้ยคะ ขอบพระล่วงหน้าค่ะ :)
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์จึงมีน้อยมากสำหรับเลือดปริมาณเล็กน้อยที่ออกในวันที่ 1-3 ต.ค. นี้ ซึ่งยังเป็นช่วงที่ทานยาคุมอยู่ ก็น่าจะเป็นเลือดที่เกิดจากผลข้างเคียงของยาคุมกำเนิดได้ ไม่น่าเป็นเลือดที่เกิดจากการตั้งครรภ์ เพราะโอกาสในการตั้งครรภ์นั้นมีน้อยมากดังที่กล่าวไป ซึ่งเลือดที่เกิดจากผลข้างเคียงของยาคุมกำเนิดนั้น ไม่ได้อันตรายอะไรค่ะ ส่วนการที่จะเป็นเลือดที่เกิดจากโรคอื่นๆ หรือไม่นั้น หากเกิดจากโรค เช่น มดลูกอักเสบ เนื้องอกมดลูก มะเร็งเยื่อบุโพรงมดลูก มะเร็งปากมดลูก เป็นต้น ก็จะมีเลือดออกมาอีกเรื่อยๆ และมีปริมาณมาก รวมถึงอาจมีปวดท้องน้อย ตกขาวที่ผิดปกติ เป็นต้น ดังนั้น หากเลือดมีปริมาณแค่เล็กน้อย และต่อมาได้หยุดหายไป ก็ไม่น่าเกิดจากโรคเหล่านี้ค่ะส่วนการออกฤทธิ์ของยาคุมกำเนิดคือ จะไปยั้งยั้งการตกไข่ ทำให้เยื่อบุโพรงมดลูกบางลง และทำให้มูกที่ปากมดลูกเหนียวข้น ดังนั้นหากทานยาคุมกำเนิดอย่างถูกต้อง โอกาสที่จะเกิดการตกไข่ก็ถือว่าน้อยมากค่ะสำหรับการจะตรวจหาการตั้งครรภ์นั้น ก็ให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ หรืออาจจะรอดูว่าจะมีประจำเดือนมาหรือไม่ ในช่วงที่เว้นระยะการทานยาคุม 7 วันค่ะ หากมีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ